C 225/8
FI
Euroopan unionin virallinen lehti
27.6.2023
29.
Jotta komitea voi suorittaa asianmukaisesti sille OLAF-asetuksella osoitetut seurantatehtävät, sillä on oltava oikeus tutustua merkityksellisiin, kattaviin, riittäviin ja ajantasaisiin tietoihin.
Asetuksen (EU, Euratom) N:o 883/2013 (9) uuden 15 artiklan 1 kohdassa säädetään nyt selkeästi, että komitealle on annettava pääsy kaikkiin OLAFin tietoihin ja asiakirjoihin, joita se pitää seuranta- ja valvontatehtäviensä suorittamiseksi tarpeellisina. 30.
OLAFin ja komitean välillä sovituissa nykyisissä työjärjestelyissä (10) annetaan komitealle osittain suora pääsy OLAFin sisällönhallintajärjestelmässä saatavilla oleviin ja sinne kirjattuihin tapauksia koskeviin tietoihin.
Työjärjestelyjen 13 artiklan 2 kohdan mukaan komitealla on oltava täysi pääsy yli 12 kuukautta kestäneisiin avoimiin tutkimuksiin. 31.
Tältä osin komitea sai OLAFilta, kuten joka vuosi, tietoja yli 12 kuukautta kestäneistä tutkimuksista.
Ymmärtääkseen paremmin, miksi tietyt tutkimukset kestävät pitkään, komitea keskitti huomionsa yli 36 kuukautta kestäneisiin OLAFin tutkimuksiin.
3.2.1 Komitean vuonna 2022 saamat kertomukset yli 12 kuukautta kestäneistä tutkimuksista 32.
Jos tutkimusta ei saada päätökseen 12 kuukauden kuluessa sen aloittamisesta, OLAF-asetuksen 7 artiklan 8 kohdassa (11) vaaditaan OLAFin pääjohtajaa ilmoittamaan asiasta muodollisesti komitealle 12 kuukautta tutkimuksen avaamisen jälkeen ja sen jälkeen aina kuuden kuukauden välein.
OLAF mainitsee näissä ilmoituksissa aina syyt tutkimuksen viivästymiselle ja tarvittaessa (12) tutkimuksen nopeuttamiseksi suunnitellut korjaavat toimenpiteet sekä päätökseen saattamisen oletetun ajankohdan. 33.
Vuoden 2022 aikana OLAF toimitti komitealle 751 kertomusta kaikkiaan 467:stä käynnissä olevasta yksittäisestä tutkimuksesta, joiden kesto oli yli 12 kuukautta.
Kaikista ilmoitetuista tapauksista 54,17 prosentissa kesto oli yli 24 kuukautta (kaavio 1).
OLAFin tutkimukset esitetään alakohtaisesti kaaviossa 2.
Kaavio 1
(9) (10) (11) (12)
Sellaisena kuin se on muutettuna asetuksella (EU, Euratom) 2020/2223.
OLAFin ja OLAFin valvontakomitean väliset työjärjestelyt ovat saatavilla osoitteessa https://supervisory-committee-olaf.europa.eu/ system/files/2021-10/OLAF%20SC%20WA%20signed.pdf.pdf Asetuksen (EU, Euratom) N:o 883/2013 7 artiklan 8 kohdassa todetaan: ”Jos tutkimusta ei saada päätökseen 12 kuukauden kuluessa sen aloittamisesta, pääjohtaja ilmoittaa asiasta valvontakomitealle tämän 12 kuukauden jakson päättyessä ja sen jälkeen aina kuuden kuukauden välein ja mainitsee tilanteen syyt sekä tutkimuksen nopeuttamiseksi suunnitellut korjaavat toimenpiteet.”
Sanamuoto ”tarvittaessa” lisättiin OLAF-asetuksen 7 artiklan 8 kohtaan muutosasetuksella (EU, Euratom) 2020/2223.